OpenLLM-France/wikimedia huggingface dataset:
# Miami (Arizona)

Miami (apatxe occidental: Goshtłʼish Tú) és un poble dels Estats Units a l'estat d'Arizona. Segons el cens del 2007 tenia 1.794 habitants.

## Demografia

Segons el cens del 2000, Miami tenia 1.936 habitants, 754 habitatges, i 493 famílies La densitat de població era de 778,6 habitants/km².
Dels 754 habitatges en un 31,6% hi vivien nens de menys de 18 anys, en un 42,7% hi vivien parelles casades, en un 16,8% dones solteres, i en un 34,5% no eren unitats familiars. En el 31% dels habitatges hi vivien persones soles el 15,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,57 i el nombre mitjà de persones que vivien en cada família era de 3,21.
Per edats la població es repartia de la següent manera: un 29,7% tenia menys de 18 anys, un 8,3% entre 18 i 24, un 24% entre 25 i 44, un 20,9% de 45 a 60 i un 17,1% 65 anys o més.
L'edat mediana era de 36 anys. Per cada 100 dones de 18 o més anys hi havia 93,6 homes.
La renda mediana per habitatge era de 27.196 $ i la renda mediana per família de 30.625 $. Els homes tenien una renda mediana de 28.250 $ mentre que les dones 18.026 $. La renda per capita de la població era de 13.674 $. Aproximadament el 20,5% de les famílies i el 23,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ William J. de Reuse. A Practical Grammar of the San Carlos Apache Language. Lincom Europa, 2006.
* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Miami». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 17 juliol 2010].
* ↑ «Geographic Comparison Table- Miami». American Fact Finder. Oficina del Cens dels Estats Units, 12-01-2010.
# Matt Stone

Matthew Richard Stone (Houston, Texas, 26 de maig de 1971) és un actor, animador, guionista, director, productor i músic estatunidenc, conegut per ser un dels cocreadors de la sèrie de televisió South Park. De família jueva, va ser criat en un suburbi de Littleton, a Denver (Colorado). Té títols en cinematografia i matemàtiques de la Universitat de Colorado en Boulder. El 1997, el canal de televisió estatunidenc Comedy Central va emetre South Park, creada per ell i Trey Parker. En aquesta sèrie d'animació ell és la inspiració per al personatge de Kyle Broflovski, des de l'aparença del caràcter fins als seus pares.

## Filmografia
### Col·laboracions amb Trey Parker

* Team America: La policia del món (Team America: World Police) (2004): coguionista, veus, productor
* That's My Bush! (Sèrie de televisió, 2001): co-creador, escriptor, productor executiu
* "Even If You Don't" per Ween (video musical, 2000): director
* South Park: Bigger, Longer & Uncut (1999): veus, co-escriptor, productor
* BASEketball (1998): actor
* South Park (Sèrie de televisió, 1997-present): co-creador, veus, escriptor, música addicional, productor executiu
* Orgazmo (1997): actor, co-escriptor, productor
* The Spirit of Christmas (Jesus vs. Santa, 1996; Frosty vs. Santa, 1992)
* Cannibal! The Musical (1994): actor, co-escriptor, productor

### Miscel·lània

* Bowling for Columbine (2002)

### Veus a South Park

* Kyle i el seu pare.
* Kenny i el seu pare
* Jimbo Kern
* Jesús
* Butters Stotch
* Saddam Hussein
* Pip

## Enllaços externs

* mattstone.info
# Matt Willis

Matthew James Willis (Tooting, Londres, 8 de maig del 1983) i és un cantant-compositor anglès. Es va fer famós en un principi gràcies a la banda de pop/pop-rock Busted.

## Biografia

Matt va néixer a Tooting (Londres) però aviat la seva família es va mudar a Surrey i allí va ser on es va criar. Més tard va haver de mudar-se altre cop, aquesta vegada a la població de Wooking, per a poder assistir a l'institut. Matt no era feliç a l'institut, se'l considerava un noi problemàtic i, encara que en part si ho era, moltes vegades se li acusava de coses que no havia fet. A això se li sumava la separació dels seus pares quan ell tan solament tenia tres anys i els problemes de salut com l'asma, la hiperactivitat i sobretot el seu problema d'ossos que juntament amb la seva rebel·lia va fer que als 10 anys ja s'hagués trencat 28 ossos.
Però una tarda la seva vida va canviar, es trobava en el pub Hasting al costat de la seva família quan aquests li van animar a cantar en el karaoke, ja que deien que mai li havien sentit fer-lo. Matt es va animar a cantar "Don't Look Back in Anger" del grup Oasis i immediatament després de la seva actuació un home li va proposar posar la veu en una de les seves cançons per a un concurs de compositors el "Vivian Ellis Award", Matt va acceptar i la seva vida va seguir un nou camí. Va deixar l'institut i es va apuntar a l'escola teatral Sylvia Young, la qual pagava fent anuncis, programes de televisió, etc. Allí va ser company de coneguts artistes com Llig Ryan (ex component del grup Blue), Tom Fletcher (McFly), Billie Pipier i Amy Winehouse entri altres.
Algunes de les fonts utilitzades per aquest article:
* «Busted Official book». Virging Books, 2003.

## Discografia en solitari

| Any | Títol | Posició a les llistes | Posició a les llistes | Posició a les llistes | Àlbum | Discogràfica |
| Any | Títol | UK | IRE | EU | Àlbum | Discogràfica |
| 2006 | Up All Night | 7 | - | - | Don't Let It Go to Waste | Mercury |
| 2006 | Hey Kid | 11 | - | - | Don't Let It Go to Waste | Mercury |
| 2006 | Don't Let It Go to Waste | 19 | - | - | Don't Let It Go to Waste | Mercury |
| 2007 | Crash | 31 | - | - | | Mercury |

## Enllaços externs

* Web Oficial (anglès)
* Myspace oficial de Matt Willis (anglès)
# Matt Sorum

Matt Sorum (Mission Viejo, Califòrnia, 19 de novembre de 1960) és un bateria estatunidenc, que va formar part del grup The Cult durant diverses encarnacions de la banda, sent una de les seves èpoques més recordades amb aquesta formació la corresponent al disc Sonic Temple, a continuació, va formar part de la banda Guns N' Roses, substituint a Steven Adler, quan aquest va ser expulsat de la banda per la seva forta addicció a l'heroïna a principis de la dècada del 1990.
Va ser Slash qui es va fixar en ell durant un concert de The Cult al qual va assistir, grup del que en aquell moment Sorum formava part.

## Guns N' Roses

Va debutar amb Guns N' Roses en els enregistraments de Use Your Illusion I i Use Your Illusion II, en el moment en què es va incorporar al grup, ja havien estat compostos temes com "Civil War" o "Don't Cry", ja que fins i tot Steven Adler va arribar a interpretar "Civil War" en la seva última actuació amb la banda, per això, Matt Sorum va tornar a gravar les pistes de bateria que havia deixat el seu predecessor, va participar també a "The Spaghetti Incident?", romanent a la banda fins a la seva dissolució per desavinences entre els membres al voltant de 1994. Després d'uns anys erràtics de projectes musicals de poca repercussió mediàtica, va tornar a reunir-se amb dos dels seus companys en Guns N' Roses (Slash i Duff McKagan) per formar juntament amb altres músics la banda Velvet Revolver.
# Melilla Baloncesto

El Melilla Baloncesto és un club de bàsquet de Melilla, que actualment juga a la lliga LEB Or.

## Trajectòria

| Temporada | Competició | Pos. | V-D | Copa | Copa |
| 1991–92 | 1ª Divisió | 14è | 11–29 | | |
| 1992–93 | 1ª Divisió | 25è | 17–19 | | |
| 1993–94 | 1ª Divisió | 23r | 17–13 | | |
| 1994–95 | EBA | 6è | 15–11 | | |
| 1995–96 | EBA | 4t | | | |
| 1996–97 | LEB | 7è | 20–13 | | |
| 1997–98 | LEB | 10è | 11–17 | Copa Príncipe | QF |
| 1998–99 | LEB | 3r | 22–12 | Copa Príncipe | C |
| 1999–00 | LEB | 5è | 20–13 | Copa Príncipe | SF |
| 2000–01 | LEB | 12è | 11–19 | Copa Príncipe | C |
| 2001–02 | LEB | 7è | 17–18 | | |
| 2002–03 | LEB | 11è | 13–17 | | |
| 2003–04 | LEB | 10è | 16–18 | | |
| 2004–05 | LEB | 12è | 14–20 | | |
| 2005–06 | LEB | 15è | 14–20 | | |
| 2006–07 | LEB | 13è | 15–19 | Copa Príncipe | SF |
| 2007–08 | LEB | 10è | 15–19 | | |
| 2008–09 | LEB Or | 3r | 26–12 | Copa Príncipe | RU |
| 2009–10 | LEB Or | 4t | 29–14 | Copa Príncipe | C |
| 2010–11 | LEB Or | 11è | 14–20 | | |
| 2011–12 | LEB Or | 3r | 27–21 | | |
| 2012–13 | LEB Or | 14è | 6–20 | | |
| 2013–14 | LEB Or | 11è | 10–16 | | |
| 2014–15 | LEB Or | 9è | 13–17 | | |
| 2015–16 | LEB Or | 2n | 31–10 | Copa Princesa | RU |
| 2016–17 | LEB Or | 7è | 19–18 | | |
| 2017–18 | LEB Or | 3r | 29–19 | | |
| 2018–19 | LEB Or | 4t | 24–16 | | |
| 2019–20 | LEB Or | 6è | 15–9 | | |
| 2020–21 | LEB Or | 15è | 11-15 | | |
| 2021–22 | LEB Or | 13è | 14–20 | | |
| 2022–23 | LEB Or | | | | |
* ↑ Va mantenir la categoria gràcies a una expansió del nombre d'equips.
* ↑ Va mantenir la categoria per haver-hi places lliures.
* ↑ No va ascendir per no complir amb les condicions requerides per disputar la Lliga ACB.
* ↑ Temporada reduïda a causa de la pandèmia de Covid-19.

## Referències

* ↑ «Melilla Baloncesto, una historia entroncada con la Adecco LEB» (en castellà). FEB, 16-04-2009. [Consulta: 4 novembre 2023].
* ↑ Pérez, Nerea. «Viaje a la ciudad autónoma: Melilla» (en castellà). Basket Pasión, 11-10-2023. [Consulta: 4 novembre 2023].
# Matinera gorjatacada

La matinera gorjatacada (Pellorneum albiventre) és un ocell de la família dels pel·lorneids (Pellorneidae).

## Hàbitat i distribució

Habita garrigues, praderies i bosquets de bambú als turons del nord-est de l'Índia des de Bhutan cap a l'est fins Arunachal Pradesh i, més cap al sud, al sud-est de Bangladesh, Manipur i Nagaland, Myanmar (excepte el centre), nord-oest de Tailàndia, Laos i nord i centre del Vietnam a Tonquín i Annam.

## Referències

* ↑ «Matinera gorjatacada». Cercaterm. TERMCAT, Centre de Terminologia. Rev. 20/12/2021(català)
# Matinera menuda frontgroga

La matinera menuda frontgroga (Schoeniparus variegaticeps) és un ocell de la família dels pel·lorneids (Pellorneidae).

## Hàbitat i distribució

Viu entre la malesa del bosc de les muntanyes del sud de la Xina a l'est de Szechwan i centre de Kwangsi.

## Referències

* ↑ «Matinera menuda frontgroga». Cercaterm. TERMCAT, Centre de Terminologia. Rev. 20/12/2021(català)
# Matinera maculada

La matinera maculada (Pellorneum ruficeps) és un ocell de la família dels pel·lorneids (Pellorneidae).

## Hàbitat i distribució

Viu a la vegetació secundària, matolls, herba i bosc als turons de l'Índia als Ghats Occidentals i Orientals. Bihar i Orissa, i turons de l'Himàlaia des del nord de l'Índia, cap a l'oest fins Garhwal i cap a l'est fins al sud-oest de la Xina al sud de Yunnan i Sud-est Asiàtic (excepte el sud de Malaca).

## Referències

* ↑ «Matinera maculada». Cercaterm. TERMCAT, Centre de Terminologia. Rev. 20/12/2021(català)
# Mesolita

La mesolita és un mineral de la classe dels silicats (tectosilicats). Va ser descoberta l'any 1816 a les Illes Ciclòpies al nord-est de Catània, a l'illa de Sicília (Itàlia), sent nomenada així del grec mesos que significa "al mig", en al·lusió a la seva composició química intermèdia entre la natrolita i l'escolecita.

## Característiques

La mesolita és un mineral de la classe dels tectosilicats. Dins d'aquesta, pertany a l'anomenat grup de les zeolites i al subgrup de la natrolita. Químicament és un alumin-silicat de sodi i calci hidratat. A més dels elements de la seva fórmula, Na₂Ca₂Si$_9$Al₆O$_{30}$·8H₂O, sol portar com a impuresa l'element potassi, que li dona diferents tonalitats. Formació i jaciments

## Formació i jaciments

Es troba omplint cavitats a les roques ígnies, basalt, i a altres roques similars com andesites, pòrfirs i roques hidrotermals. Sol trobar-se associada a altres minerals com: natrolita, escolecita, d'altres zeolites o calcita. A Catalunya hi ha mesolita a Fogars de la Selva (Maresme).

## Varietats

La pseudomesolita és l'única varietat coneguda de mesolita. Va ser espècie diferenciada d'aquesta fins al 1985, quan va ser desacreditada per la IMA. La pseudomesolita té allargament paral·lel a l'eix Z, mentre que la mesolita té allargament paral·lel a Y.

## Referències

* ↑ «Mesolite» (en anglès). Mindat. [Consulta: 8 novembre 2014].
* ↑ Mollfulleda Borrell, Joaquim. Minerales de España (en castellà). Carroggio, 1999, p. 316. ISBN 847254799X.
* ↑ «Pseudomesolite» (en anglès). Mindat. [Consulta: 8 novembre 2014].
# Melón

* Aquest article tracta sobre un municipi gallec. Vegeu-ne altres significats a « Melon (tenda de música)».
Melón és un municipi de la Província d'Ourense a Galícia. Pertany a la Comarca do Ribeiro. Té dues parròquies: Melón i Quins, ambdues dedicades a Santa María.
Evolució demogràfica :
| 1900 | 1930 | 1950 | 1981 | 2004 |
| 3.324 | 3.408 | 3.315 | 2.299 | 1.552 |
| Fonts: INE i IGE (Els criteris de registre censal variaren i les dades de l'INE i de l'IGE poden no coincidir.) |||||

## Referències

Viccionari
# Melóvoie (Saràtov)

* Per a altres significats, vegeu «Melóvoie».
Melóvoie (en rus: Меловое) és un poble de l'óblast de Saràtov, a Rússia, segons el cens del 2010 tenia 21 habitants. Pertany al districte municipal d'Ozinki.

## Referències

* ↑ «История административно- территориального деления Саратовской губернии 1917 - 1928 годы. Справочник. Дергачевский, Новоузенский и Покровский уезды.». Arxivat de l'original el 2017-12-21.
# Mesquita de Solimà

La mesquita de Solimà (en turc Süleimaniye Camii) va ser construïda, sota les ordres de Solimà I el Magnífic, per l'arquitecte Sinan entre 1550 i 1557, i és considerada com la més bonica de les mesquites imperials d'Istanbul.
Les dimensions interiors de la mesquita són de 70 m de longitud per 61 d'ample. La llum hi penetra per 138 finestres. La cúpula és en cascada, de 27,5 m de diàmetre i de 47,8 m d'altitud des del sòl fins a la clau de volta, perforada de 32 finestres i sostinguda sobre els costats per semicúpules. La mesquita és dotada d'un atri amb pòrtics dominats de 28 cúpules sostingudes per 24 columnes monòlits (2 en pòrfir, 10 en marbre blanc i 12 en granit). Al centre del pati, s'hi troba una şadırvan ('font d'ablucions').
La silueta de la Süleymaniye, amb els seus quatre minarets envoltats de deu balcons (indicant que Solimà era el quart soldà otomà d'Istanbul i el desè de la dinastia otomana), domina la línia de l'horitzó de la riba occidental del Corn d'Or. És una de les construccions més significatives de l'arquitectura turcootomana. Sinan va reiterar el sistema utilitzat en la construcció de la mesquita de Bayezid a Istanbul. Aquí va sostenir la cúpula recolzada sobre quatre pilars per semicúpules en direcció al mihrab de l'entrada (el mihrab és un nínxol que indica la direcció de la Meca). Les cúpules i les semicúpules transmeten els seus pesos harmoniosament als altres.
# Merrey

* Per a altres significats, vegeu «Merrey-sur-Arce».
Merrey és un municipi francès situat al departament de l'Alt Marne i a la regió del Gran Est. L'any 2007 tenia 134 habitants.

## Demografia
### Població

El 2007 la població de fet de Merrey era de 134 persones. Hi havia 52 famílies de les quals 20 eren unipersonals (16 homes vivint sols i 4 dones vivint soles), 12 parelles sense fills i 20 parelles amb fills.
La població ha evolucionat segons el següent gràfic:

### Habitatges

El 2007 hi havia 69 habitatges, 51 eren l'habitatge principal de la família, 10 eren segones residències i 8 estaven desocupats. 65 eren cases i 4 eren apartaments. Dels 51 habitatges principals, 37 estaven ocupats pels seus propietaris i 14 estaven llogats i ocupats pels llogaters; 9 tenien tres cambres, 10 en tenien quatre i 32 en tenien cinc o més. 39 habitatges disposaven pel capbaix d'una plaça de pàrquing. A 26 habitatges hi havia un automòbil i a 19 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Merrey el 2009 :
| Homes | Edats | Dones |
| 4 | 95 o + | 0 |
| 0 | 90 a 94 | 4 |
| 4 | 85 a 89 | 0 |
| 0 | 80 a 84 | 4 |
| 0 | 75 a 79 | 20 |
| 4 | 70 a 74 | 4 |
| 4 | 65 a 69 | 0 |
| 0 | 60 a 64 | 4 |
| 0 | 55 a 59 | 0 |
| 4 | 50 a 54 | 4 |
| 4 | 45 a 49 | 4 |
| 0 | 40 a 44 | 4 |
| 12 | 35 a 39 | 4 |
| 0 | 30 a 34 | 4 |
| 0 | 25 a 29 | 0 |
| 0 | 20 a 24 | 0 |
| 4 | 15 a 19 | 0 |
| 0 | 10 a 14 | 0 |
| 4 | 5 a 9 | 8 |
| 0 | 0 a 4 | 0 |

## Economia

El 2007 la població en edat de treballar era de 82 persones, 57 eren actives i 25 eren inactives. De les 57 persones actives 51 estaven ocupades (32 homes i 19 dones) i 6 estaven aturades (4 homes i 2 dones). De les 25 persones inactives 7 estaven jubilades, 8 estaven estudiant i 10 estaven classificades com a «altres inactius».

### Ingressos

El 2009 a Merrey hi havia 54 unitats fiscals que integraven 131 persones, la mediana anual d'ingressos fiscals per persona era de 14.468 €.

### Activitats econòmiques

Els 2 establiments que hi havia el 2007 eren d'empreses de transport.
L'únic servei als particulars que hi havia el 2009 era una oficina d'administració d'Hisenda pública.
L'any 2000 a Merrey hi havia 4 explotacions agrícoles.

## Poblacions properes

El següent diagrama mostra les poblacions més properes.

## Notes

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Revenus fiscaux des ménages en 2008
* ↑ Créations et stock d'établissements par commune en 2009
* ↑ Nombre d'équipements des services aux particuliers

## Enllaços externs

* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Mesc sintètic

Els mescs sintètics, coneguts com a mescs blancs a la indústria del perfum, engloben un conjunt de molècules d'origen sintètic amb propietats olfactives que emulen les del mesc de cérvol o altres mescs naturals. Els mescs sintètics tenen una aroma neta, suau i dolça que no té les notes fecals dels mescs naturals i, de vegades, se'ls atribueixen notes de móra, hibisc o ambre gris. Aquests compostos són essencials en la perfumeria moderna i formen les notes base de la majoria de les fórmules de perfums. La major part, si no tot, del mesc utilitzat en perfumeria avui dia és sintètic.

## Classificació

Els mescs sintètics es poden dividir en tres classes principals: mescs nitro-aromàtics, compostos policíclics i macrocíclics. Els dos primers grups tenen amplis usos en la indústria, des dels cosmètics als detergents.

### Compostos nitro-aromàtics

Mitjançant la condensació de toluè amb bromur d'isobutil en presència de clorur d'alumini i una posterior nitració del producte resultant, l'any 1888 el químic alemany Albert Baur va obtenir un mesc sintètic de forma accidental, mentre intentava produir una versió millorada del TNT.
Per raons de toxicologia i mediambientals, l'ús d'alguns d'aquests compostos (com el mesc xilè) ha estat prohibit a la UE.

### Compostos policíclics

Els mescs policíclics es defineixen per l'IFRA com a ingredients amb les següents característiques olfactives i estructurals:
* La nota olfactiva predominant és de mesc
* Les seves estructures mostren variacions, però tenen en comú:
** Un pes molecular al voltant de 250 i una fórmula molecular de 17 o 18 carbonis, 24 a 26 hidrògens i un oxigen.
** Una estructura bicíclica aromàtica del tipus indà o tetralina, substituïda per una combinació d'un grup acetil o un anell de pirà en combinació amb grups metil, isopropil i/o t-butil.

### Compostos macrocíclics

Aquests compostos consisteixen en un anell de més de 6 carbonis.

## Referències

* ↑ Sommer, Cornelia. «The Role of Musk and Musk Compounds in the Fragrance Industry». A: Gerhard G. Rimkus. Synthetic Musk Fragrances in the Environment (Handbook of Environmental Chemistry) (en anglès). Springer Berlin Heidelberg, 2004. DOI 10.1007/b14173. ISBN 3-540-43706-1.
* ↑ http://echa.europa.eu/chemicals-in-our-life/are-there-safer-alternatives Arxivat 2015-06-16 a Wayback Machine.
# Micropterix kardamylensis

Micropterix kardamylensis és una espècie d'arna de la família Micropterigidae. Va ser descrita per Hans Rebel, l'any 1903.
És una espècie endèmica del sud del Peloponès a Grècia. També hi ha registres a Bòsnia i Hercegovina, Montenegro, Macedònia, Albània i Bulgària.
Té una envergadura d'uns 6.25-6.75 mm pels mascles i de 6.7-9.5 mm per les femelles.

## Referències

* ↑ Micropterix kardamylensis Museu d'Història Natural (The Global Lepidoptera Index).
* ↑ «Species info». Arxivat de l'original el 2016-03-03. [Consulta: 20 setembre 2012].
# Meteor (web framework)

Metor, o MeteorJS, en ciències de la computació, és un entorn de treball per a aplicacions web de codi obert basat en JavaScript dissenyat amb la tecnologia Node.js.

## Característiques

* Basat en JavaScript isomòrfic (funciona d'igual manera des del servidor que des del client).
* Permet de crear protopus ràpids i en totes les plataformes (cross-platform:Android, iOS, Web).
* Meteor s'integra amb MongoDB i empra Distributed Data Protocol.

## Història

* Desembre 2011 primera versió amb el nom Skybreak.
* Octubre 2014, Meteor Development Group adquireix FathomDB, amb l'objectiu d'augmentar el suport a base de dades.
* Octubre 2015, Meteor Development Group anununcia Galaxy, una plataforma al núvol per a manegar i operar les aplicaciopns Meteor.

## Vegeu també

* Entorn de treball per a aplicacions web

## Referències

* ↑ «Meteor Tutorial - A Complete Beginner's Guide to Meteor.js» (en anglès). http://meteortips.com/. Arxivat de l'original el 2017-06-14. [Consulta: 24 juny 2017].
* ↑ «Is MeteorJS the Right Node.js Framework For You?» (en anglès). Hiring | Upwork, 11-04-2016.
* ↑ «Meteor.js vs. the MEAN stack - Dan Dascalescu's Homepage» (en anglès). https://wiki.dandascalescu.com/. Arxivat de l'original el 2017-07-02. [Consulta: 24 juny 2017].
# Mazda MX-6

El Mazda MX-6 era un coupé esportiu de tracció davantera produït per Mazda entre el 1987 i el 1997. Era conegut com a Mazda Capella al Japó fins al 2002, any en què es va canviar el nom pel de Mazda Atenza o Mazda6. L'MX-6 era mecànicament idèntic al Mazda 626 i subseqüentment al Ford Probe. Aquests cotxes compartien les plataformes GD (1988-1992) i GE (1993-1997). El MX-6 va reemplaçar el 626 Coupé, tot i que mantingué el mateix xassís. Mazda va compartir el xassís GD i el GE amb Ford per al seu propi Probe. El MX-6, el 626 i el Ford Probe van seguir units el pla empresarial amb AutoAlliance a Flat Rock, amb MI pel mercat americà i amb Mazda pels mercats asiàtic i europeu.

## Primera generació (1988–1992)

La primera generació d'MX-6 aparegué l'any 1988 i durá fins a l'any 1992 als Estats Units. En alguns mercats, els anys van variar entre 1987 i 1991. Estaba basat en sèries de cotxes conceptuals compactes esportius i futurístics de principis dels 80. Era un coupé llarg, basat en la plataforma GD de Mazda i mogut per un motor I4 Mazda F. El mercat d'EEUU va usar el motor F2 (2.2L), amb el motor de 120 CV (82kM), però també hi havia disponible una versió amb turbocompressor de 145 CV (108 kW). Les versions Europea i Japonesa de mercat duien els motors F8 (1.8L), FE (2.0L) o FE-DOHC (2.0L).
El MX-6 també tenia dos tipus de transmissions diferents per escollir, un canvi manual de cinc marxes o un canvi automàtic de quatre marxes amb "sobremarxa". El MX-6 també ha estat sempre reconegut com un cotxe de mecànica confiable.
Aquesta generació estaba disponible amb diferents "tipus de tall" que diferien segons el mercat on es venia el cotxe. Als EUA el MX-6 estaba disponible en DX, LX, LE i GT:
* DX' era el model base, oferint de base un motor F2 de 2.2 litres amb 110 hp (82 kW)/130 lb·ft (176 N·m) i poques opcions però, la major part dels MX-6 venuts als EUA duien aire acondicionat
* LX afegia alçavidres elèctrics, tancament centralitzat,

## Enllaços externs

* http://www.mx6oc.com Arxivat 2020-08-13 a Wayback Machine.
* http://www.mx6.com
* http://www.ukpoc.co.uk
* http://www.fordprobestore.co.uk Arxivat 2016-12-08 a Wayback Machine.
Plantilla:Esborrany d'automòbils